CELEX: 62010CA0427
Language: mt
Date: 2011-12-15 00:00:00
Title: Kawża C-427/10: Sentenza tal-Qorti tal-Ġustizzja (It-Tielet Awla) tal- 15 ta’ Diċembru 2011 (talba għal deċiżjoni preliminari mill-Corte suprema di cassazione — L-Italja) — Banca Antoniana Popolare Veneta spa, incorporante la Banca Nazionale dell'Agricoltura spa vs Ministero dell'Economia e delle Finanze, Agenzia delle Entrate (VAT — Irkupru tat-taxxa imħallsa indebitament — Leġiżlazzjoni nazzjonali li tipprovdi għall-possibbiltà ta’ azzjoni għall-irkurpu tal-pagament mhux dovut quddiem qrati differenti, b’termini differenti li jvarjaw skont jekk titressaqx minn dak li jirċievi s-servizz jew mill-fornitur tas-servizz — Possibbiltà għal dak li jirċievi s-servizzi li jitlob l-irkupru tat-taxxa lill-fornitur wara l-iskadenza tat-terminu għall-azzjoni ta’ dan tal-aħħar kontra l-awtorità fiskali — Prinċipju ta’ effettività)

11.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 39/6
            
         Sentenza tal-Qorti tal-Ġustizzja (It-Tielet Awla) tal-15 ta’ Diċembru 2011 (talba għal deċiżjoni preliminari mill-Corte suprema di cassazione — L-Italja) — Banca Antoniana Popolare Veneta spa, incorporante la Banca Nazionale dell'Agricoltura spa vs Ministero dell'Economia e delle Finanze, Agenzia delle Entrate
   (Kawża C-427/10) (1)
   
   (VAT - Irkupru tat-taxxa imħallsa indebitament - Leġiżlazzjoni nazzjonali li tipprovdi għall-possibbiltà ta’ azzjoni għall-irkurpu tal-pagament mhux dovut quddiem qrati differenti, b’termini differenti li jvarjaw skont jekk titressaqx minn dak li jirċievi s-servizz jew mill-fornitur tas-servizz - Possibbiltà għal dak li jirċievi s-servizzi li jitlob l-irkupru tat-taxxa lill-fornitur wara l-iskadenza tat-terminu għall-azzjoni ta’ dan tal-aħħar kontra l-awtorità fiskali - Prinċipju ta’ effettività)
   2012/C 39/08
   Lingwa tal-kawża: it-Taljan
   
      Qorti tar-rinviju
   
   Corte suprema di cassazione
   
      Partijiet fil-kawża prinċipali
   
   
      Rikorrenti: Banca Antoniana Popolare Veneta spa, incorporante la Banca Nazionale dell'Agricoltura spa
   
      Konvenuti: Ministero dell'Economia e delle Finanze, Agenzia delle Entrate
   
      Suġġett
   
   Talba għal deċiżjoni preliminari — Corte suprema di cassazione — Interpretazzjoni tal-Artikolu 17(3) tad-Direttiva 77/388/KEE: Sitt Direttiva tal-Kunsill, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23) — Irkupru tat-taxxa imħallsa indebitament — Leġiżlazzjoni nazzjonali li tipprovdi għall-possibbiltà ta’ azzjoni għall-irkurpu tal-pagament mhux dovut quddiem qrati differenti, b’termini differenti li jvarjaw skont jekk titressaqx minn dak li jirċievi s-servizz tal-ġbir tat-taxxa (terminu ta’ 10 snin) jew mill-fornitur tal-istess servizz (terminu ta’ sentejn) — Possibbiltà għal min jirċievi s-servizz li jitlob ir-rimbors tat-taxxa mill-fornitur tas-servizz wara l-iskadenza tat-terminu li jirregola l-azzjoni ta’ dan tal-aħħar — Prinċipji ta’ newtralità fiskali, ta’ effettività u ta’ nondiskriminazzjoni
   
      Dispożittiv
   
   Il-prinċipju ta’ effettività ma jipprekludix leġiżlazzjoni nazzjonali dwar l-irkupru ta’ pagament mhux dovut, li tipprevedi terminu ta’ preskrizzjoni itwal għall-azzjoni tad-dritt ċivili għall-irkupru ta’ pagament mhux dovut, eżerċitata minn dak li jirċievi s-servizzi kontra l-fornitur ta’ dawk is-servizzi, issuġġettati għat-taxxa fuq il-valur miżjud, mit-terminu ta’ preskrizzjoni speċifiku għall-azzjoni għar-rimbors tad-dritt fiskali, eżerċitata minn dak il-fornitur kontra l-awtorità fiskali, sakemm dik il-persuna taxxabbli tkun tista’ titlob b’mod effettiv ir-rimbors ta’ dik it-taxxa mingħand dik l-awtorità. Din l-aħħar kundizzjoni ma tkunx sodisfatta meta l-applikazzjoni ta’ tali leġiżlazzjoni bħala konsegwenza tkun iċċaħħad b’mod totali l-persuna taxxabbli mid-dritt li tikseb mill-awtorità fiskali l-irkupru tat-taxxa fuq il-valur miżjud imħallsa indebitament li hija stess kellha tirrimborsa lil min irċieva s-servizzi tagħha.
   
      (1)  ĠU C 288, 23.10.2010.